 2 INTRAPRENORIATUL 2 1 Intraprenoriatul – definire şi caracteristici În panoplia strategiilor şi instrumentelor (modele, tehnici, principii, metode, sisteme) de dezvoltare organizaţională apărute şi dezvoltate în perioada 1980-1990 în Occident şi destinate să sprijine managementul firmelor în cercetările şi căutările acestuia pentru inovaţii şi evoluţie, intraprenoriatul apare ca un concept nou, interesant pentru unii specialişti, enigmatic însă pentru alţii Factorii care stau la originea acestui interes crescând pentru intraprenoriat par a se articula în prezent în jurul a doi mari poli: pe de o parte noile nevoi ale salariaţilor, deoarece intraprenoriatul asigură valorificarea mai bună a dorinţei de a fi întreprinzător şi potenţialul intraprenorial al unor persoane cu bună pregătire de specialitate şi managerială din firme; pe de altă parte, noile nevoi ale organizaţiilor aflate într-un context competitiv mai sever ca niciodată, asigurând valorificarea mai bună (ca eficienţă şi eficacitate) a resurselor disponibile în diferite domenii de activitate sau subdiviziuni organizatorice ale firmelor Intraprenoriatul apare astfel ca o activitate exercitată în interiorul organizaţiilor care deja funcţioneză MANAGEMENT INTRAPRENORIAL Concepte Studiu de caz Premisele1 care au impus dezvoltarea activităţilor intrapre- noriale în Uniunea Europeană şi în Statele Unite ale Americii, în principal, sunt generate de: existenţa unui număr mare de firme de dimensiuni mari şi mijlocii, dificil de condus, inflexibile, chiar rigide, cu probleme diverse generate de relaţia lor cu un mediu adesea nefavorabil; existenţa în multe firme mari a unor zone, subdiviziuni organizatorice care nu pot fi performante sau care nu sunt utilizate eficient în cadrul structurilor organizatorice actuale; existenţa în aceste firme a unui număr important de specialişti cu potenţial intraprenorial şi care ar putea avea iniţiativă intraprenorială Firmele performante au înţeles că resursele lor umane reprezintă de fapt capitalul lor cel mai important În acelaşi timp, lucrătorii refuză să trăiască într-un mediu în care organizaţia precede omul şi în care acesta din urmă este văzut ca un factor de producţie, printre alţii Nevoile de ordin superior ale lucrătorilor impun schimbarea practicilor organizaţionale în privinţa gestiunii resurselor umane În prezent, descreşte rapid numărul salariaţilor care acceptă să adopte sistemele de valori tradiţionale impuse în organizaţie şi o cultură organizaţională depăşită Dacă aceste sisteme de valori nu le permit să-şi valorifice potenţialul intelectual şi chiar managerial, aceste persoane vor prefera să iasă din cadrul organizaţiei, fie pentru a căuta o alta, în care să se poată manifesta deplin, fie pentru a pune ei înşişi bazele unei firme care să fie în concordanţă cu propriile aspiraţii Devin aşadar întreprinzători interni sau intraprenori, asumându-şi responsabilităţi şi inerent riscuri adiacente Intraprenoriatul este un mod de organizare care permite lucrătorilor, deci şi intraprenorului să-şi exprime potenţialul creativ, beneficiind de libertate de acţiune şi de o marjă de manevră suficient de largă Beneficiind 1 O Nicolescu, Managementul întreprinderilor mici şi mijlocii, Editura Economică, Bucureşti, 2001, pag 31-33 Intraprenoriatul de independenţă de acţiune pentru a-şi pune în aplicare proiectele de organizare intraprenorială, intraprenorul îşi poate concretiza ideile în interiorul organizaţiei, reuşind simultan să satisfacă nevoile personale şi pe cele ale firmei În acest mod, intraprenoriatul apare ca un concept nou în limbajul organizaţional Intraprenoriatul reprezintă iniţierea şi implementarea unor sisteme şi practici inovatoare în cadrul unei organizaţii, de către o parte din personalul acesteia, sub coordonarea unui manager, care-şi asumă rolul de intraprenor, în vederea îmbunătăţirii performanţelor economice ale organizaţiei, prin utilizarea unei părţi din resursele acesteia, care prin sistemul managerial anterior nu erau valorificate performant El conduce la îmbunătăţirea performanţelor economico- financiare ale firmei, prin folosirea mai eficientă a resurselor (utilizarea mai bună a capacităţilor de producţie, productivitatea sporită a muncii, creşterea ratei rentabilităţii, o structură mai bună a personalului, îmbunătăţirea calităţii produselor sau serviciilor, o poziţie mai bună pe piaţă, dezvoltarea unui avantaj concurenţial cert) şi prin utilizarea unui sistem motivaţional adecvat Atât intraprenorul-manager cât şi salariaţii din unităţile intraprenoriale vor accepta mai uşor noul mod de organizare dacă acesta le va aduce şi o motivare adecvată efortului depus pentru realizarea obiectivului propus pentru unitatea intrapre- norială) Controlul procesului este asigurat de firma în care se creează unităţile intraprenoriale, dar şi de managerul-intraprenor MANAGEMENT INTRAPRENORIAL Concepte Studiu de caz Prezentăm în continuare câteva dintre cele mai interesante şi actuale abordări intraprenoriale1, pe care le considerăm extrem de utile firmelor româneşti a) Prima categorie de abordări valorizează individul - eroul, campionul - punând accent pe acţiunea intraprenorială individuală Conform acestei abordări, în interiorul organizaţiei se intenţionează crearea unui climat organizaţional şi a unor practici care favorizează apariţia persoanelor inovatoare - intraprenori - capabile să-şi pună în aplicare ideea intraprenorială şi să-şi ducă asfel proiectul de reorganizare până la capăt b) A doua categorie de abordări pune accentul pe echipa intra- prenorială, formată din persoane care doresc să-şi asume respon- sabilităţi şi riscuri şi care promovează împreună intraprenoriatul Echipa devine relativ uşor un puternic centru potenţial de inovaţie cu condiţia să i se furnizeze ocazia de a se manifesta şi mijloacele prin care să o facă În acest tip de abordare, rolul esenţial considerăm că revine persoanei sau persoanelor de la care a apărut ideea intraprenorială, care au promovat o anumită inovaţie şi care încearcă să "construiască" o adevărată echipă de profesionişti - specialişti în diverse domenii legate de specificul activităţii -şi manageri c) Un al treilea tip de abordări pune accentul pe organizaţia intraprenorială constituită în cadrul firmei în care funcţiona anterior ca subunitate organizatorică În mod particular, este vorba despre firmele care operează în domeniul tehnologiilor înalte în care personalul este puţin numeros, înalt calificat şi unde spiritul managerial poate determina succesul acestui tip de organizaţie (unitatea intraprenorială) Rolul hotărâtor pentru succesul acestor iniţiative revine în egală măsură managerului firmei-mamă, care a dovedit intuiţie şi care a avut viziune pe termen lung, înţelegând necesitatea "descompunerii" firmei sale precum şi managerul unităţii intraprenoriale constituite, care a demonstrat 1 E Wanscoor, Dynamique entrepreneuriale et l’organisation des firmes: de l’entrepreneur à l’intrapreneur, teză de doctorat, Université Lille, 1992, pag 98 Intraprenoriatul curaj şi care este capabil să reunească în jurul său specialişti şi executanţi Indiferent de tipul de abordare ales, unii specialişti susţin că elementele cheie ale organizaţiei intraprenoriale1 sunt următoarele trei: - cultura organizaţiei intraprenoriale, adică "motorul" motivaţiei şi susţinerii comportamentului intraprenorial; - structura organizatorică intraprenorială, respectiv "vehiculul" care conţine comportamentul intraprenorial; - managementul strategic, exercitat de managerii care poartă răspunderea pentru deciziile de anvergură strategică Parte componentă a strategiei firmei mari în cadrul căreia s-a constituit sub forma orientării spre o opţiune strategică esenţială, strategia organizaţiei intraprenoriale poate fi privită şi analizată în egală măsură şi independent de strategia firmei-mamă, întrucât ea însăşi trebuie să reflecte şi să respecte toate componentele unei strategii În acelaşi timp poate reprezenta şi o strategie care să ajute organizaţia să rezolve conflictele interne dintre integrare, pe de o parte, şi nevoia de flexibilitate legată de inovaţie, pe de altă parte Aici intraprenoriatul îşi află o principală raţiune de a exista prin faptul că poate ajuta firma să ia în considerare şi să integreze cu mai mare flexibilitate activităţi secundare, dacă acestea nu sunt vizibil legate de misiunea centrală a firmei mari Prin flexibilitatea pe care o introduce şi o promovează, inclusiv prin strategie, intraprenoriatul permite posibile diversificări, determinând organizaţia să nu se mulţumească cu un "status quo" în faţa unor noi şi acute oportunităţi 1 E Wanscoor, op cit , pag 102 MANAGEMENT INTRAPRENORIAL Concepte Studiu de caz Intraprenoriatul constă aşadar în identificarea şi dezvoltarea unor activităţi intreprenoriale autonome, în cadrul unei organizaţii existente, de regulă de dimensiuni mari sau mijlocii, de către unii dintre salariaţii săi, folosind o parte din resursele acesteia, care fie nu sunt utilizate, fie se folosesc şi se valorifică insuficient1 De fapt, adevărata provocare pentru firme constă în crearea unor noi ocazii pentru întâlniri între generatorii de idei intraprenoriale şi promotorii acestor idei Intraprenoriatul este rareori un proces individual, el rezultă din combinarea a trei roluri diferite, posibil de îndeplinit - deşi rar - de către aceeaşi persoană Aceste roluri sunt cele de: a generator de idei, adică persoana care are la un moment dat şi în funcţie de evoluţia mediului, o nouă viziune asupra activităţilor economice; b promotor al ideii, persoana care recunoaşte necesitatea acesteia şi asigură în mod concret dezvoltarea şi fezabilitatea ideii generate; c conducător al proiectului intraprenorial, care va genera constituirea unei organizaţii intraprenoriale (intrapriză) - o persoană sau un grup de persoane - care duce ideea promovată la un bun sfârşit, sau cel puţin încearcă să o facă În acest mod se creează spiritul intraprenorial deoarece intraprenoriatul devine un proiect care realizează o sinergie profitabilă între inovaţie (specifică firmei intraprenoriale) şi perenitate (specifică firmei- mamă) Plecând de la contextul strategic iniţial, activităţile intraprenoriale conduc la redefinirea strategiei firmei-mamă şi nu devin remorcă a acesteia 1 O Nicolescu, idem, pag 67-68 Intraprenoriatul În privinţa realizării proiectului intraprenorial există două tendinţe strategice1: - o tendinţă, poate cea mai întâlnită, integrează inovarea intraprenorială în activităţile curente ale organizaţiilor de dimensiune mijlocie şi mari; - o a doua tendinţă impune ca inovarea intraprenorială să facă obiectul unor noi subdiviziuni (de tipul filialelor); 2 2 Inovaţia şi intraprenoriatul Pentru a rămâne competitive, organizaţiile moderne trebuie să inoveze Firmele cele mai performante au înţeles de multă vreme necesitatea de a se diferenţia prin calitate de celelalte şi de a inova în permanenţă, înainte ca piaţa să le oblige să o facă Inovaţia este finalitatea posibilă a unei invenţii (ca idee deosebită, chiar strălucitoare pentru organizaţie), punerea în aplicare a acesteia, un proces complex prin care noile idei tehnologice văd lumina, graţie unei "comercializări" adecvate I După domeniul vizat prioritar1 inovaţia se clasifică astfel: MANAGEMENT INTRAPRENORIAL Concepte Studiu de caz a) inovaţia managerială, care surprinde modificările propuse, efectuate şi monitorizate de către manager sau echipa managerială Fiecare dintre funcţiile managementului poate permite inovaţii manageriale, iar efectele acestora au consecinţe diferite asupra funcţiunilor organizaţiei b) inovaţia tehnologică, ce se prezintă ca o aplicare originală a unor elemente noi în vederea obţinerii unui produs care răspunde nevoilor pieţei şi care este susceptibil de succes comercial c) inovaţia administrativă, care este un concept global ce extinde sensul termenului până la elaborarea unor noi modele şi procese de gestiune în organizaţie Indiferent de domeniul vizat, inovaţia constă în adoptarea de către o firmă a unei/unor schimbări în scopul creşterii eficienţei globale, pentru a putea răspunde noilor exigenţe ale pieţei sau pentru a "ataca" noi pieţe II Finalitatea urmărită prin inovaţie determină clasificarea acesteia astfel: a introducerea unui nou produs sau a unui nou serviciu care conduce la creşterea calităţii sau la diminuarea preţului; b folosirea unui proces tehnologic sau a unei resurse care diferenţiază un produs sau un serviciu deja existent; c introducerea unui nou sistem de organizare care conduce la creşterea productivităţii muncii sau la îmbunătăţirea procesului decizional; d deschiderea spre o nouă piaţă, iar în mod particular spre o piaţă de export într-un nou teritoriu; 1 G Koenig, Management stratégique – vision, manoeuvres, tactiques, Nathan, Paris, 1993, pag 212 1 P Drucker, op cit , pag 69 Intraprenoriatul e utilizarea unei noi surse de aprovizionare cu materii prime, produse, semifabricate sau recurgerea la materiale sau produse de substituţie; f crearea unor noi entităţi organizatorice de tip intraprenorial Prezentăm în continuare câteva tipuri de inovaţii clasificate după două criterii: după tip şi după ritm III După tip1, inovaţiile se clasifică în următoarele patru categorii: a inovaţie de produs, care constă în crearea unui nou produs sau în transformarea celor existente, ori doar în prezentarea acestora într-un mod diferit, în funcţie de piaţa sau canalul de distribuţie Un produs nou poate prezenta caracteristici deosebite sau performanţe noi, răspunzând mai bine nevoilor celui care îl foloseşte Aceste caracteristici privesc gustul, utilitatea, durabilitatea, confortul, estetica, supleţea, rezistenţa În principiu, există modalităţi numeroase pentru a ameliora un produs sau pentru a oferi unul care să le înlocuiască pe cele existente; b inovaţie de procedeu (tehnologică); aceasta rezultă din faptul că produsele noi sau cele existente se pot fabrica graţie unor tehnologii noi sau graţie unui proces de producţie inedit Tehnologia nouă se poate concretiza într-un echipament, o materie primă diferită, o nouă combinaţie între materiale ori reordonarea fazelor tehnologice ale proceselor de producţie; c inovaţie administrativă menită să "transforme" organizaţia, presupune o implicare importantă a personalului în căutarea de soluţii pentru problemele neprevăzute Ea necesită acţiuni specifice pe planul formării în interior (sfaturi între colegi, lucrul în echipă), sau în exterior (cursuri de pregătire) Acest tip de inovaţie antrenează transformări pe scară ierarhică şi în cadrul relaţiilor de muncă; 1 P Drucker, op cit , pag 239-241 MANAGEMENT INTRAPRENORIAL Concepte Studiu de caz d inovaţie (în procesele) de distribuţie implică aspectele comer- cializării produselor (inclusiv transportul, instalarea şi întreţinerea) Distribuţia poate fi făcută direct de către firme sau prin intermediul reprezentanţilor autorizaţi Vânzarea se poate face prin magazine proprii sau prin corespondenţă, pe bază de catalog Materialul publicitar folosit în acest scop se poate realiza de către firma interesată sau de către unele firme specializate Pot exista şi unele acţiuni post-vânzare IV După intensitatea1 cu care se produc, inovaţiile se clasifică în alte două categorii: a inovaţia radicală, majoră, care se poate referi la realizarea unui produs cu totul nou, la o instalaţie sau tehnologie care revoluţionează producţia, mai ales în industriile "de vârf", şi care este de obicei urmarea unei serii de mici inovaţii care sfârşesc prin a transforma produsul sau procesul Acest tip de inovaţie, reprezentând doar 5% din totalul inovaţiilor poate aduce profituri ridicate, dar este foarte riscantă; b inovaţia graduală, poate genera asupra produselor, serviciilor, proceselor sau tehnologiilor schimbări minore, în general referitoare la formă, materiale folosite, ambalaj Aceasta permite creşterea randamentului echipamentelor, punerea acestora sub un control informatic strict, introducerea unor operaţii suplimentare în procesele de producţie De multe ori întreprinzătorii preferă inovaţiile mici, graduale, în diferite faze ale proceselor de producţie şi de distribuţie, urmărind ca produsul să se distingă suficient pentru a nu putea fi uşor imitat de către firmele concurente În acest scop, schimbarea graduală a diferitelor elemente ale procesului de producţie asigură menţinerea avantajului concurenţial Treptat se va ajunge la inovaţie globală Intraprenoriatul V După posibilitatea planificării (anticipării), inovaţiile se clasifică în alte două categorii: a inovaţia sporadică (ad-hoc) apare din când în când, atunci când se resimte nevoia Este specifică firmelor care aşteaptă cererile particulare ale clienţilor pentru a-şi putea armoniza sau ameliora performanţa, pentru prezentarea produselor, sau pentru a răspunde presiunii concurenţilor b inovaţia sistematică permite specializarea firmei în realizarea anumitor produse, servicii sau procese ca urmare a succesivelor procese de schimbare Firmele optează pentru acest tip de inovaţie atunci când dispun de un centru de cercetare sau când sunt în contact strâns cu instituţii de învăţământ superior sau cu institute de cercetare Intraprenoriatul asigură un tip particular de inovaţie, în funcţie de specificul unităţii intraprenoriale create Noi considerăm că există, de fapt, o succesiune de inovaţii, care-şi au punctul de plecare în inovaţia organizaţională, cea care “transformă” firma iniţială, din care se desprind intraprizele Acest tip de inovaţie va genera ulterior, inovaţie pe planul producţiei, al tehnologiilor sau al procedurilor de distribuţie şi inovaţie intraprenorială, în funcţie de ceea ce se urmăreşte prin unitatea creată Ca urmare, apar multiple şi succesive inovaţii, care au implicaţii de natură organizaţională Este posibil ca acest tip de inovaţie să fie de lungă durată (ca tendinţă) şi să reprezinte sursa unor viitoare orientări ale intraprenorilor 1 P Drucker, op cit pag 239-241 MANAGEMENT INTRAPRENORIAL Concepte Studiu de caz Din punctul de vedere al intensităţii, intraprenoriatul asigură o inovaţie sistemică, din momentul în care toate premisele (organizatorice, manageriale, financiare, umane) necesare funcţionării noii unităţi sunt create şi se dovedesc funcţionale Aceste categorii de inovaţie, specifice criteriilor alese se completează şi se influenţează reciproc Inovaţia organizaţională creează premisele pentru o inovaţie sistemică în toate domeniile în care firma excelează, iar aceasta din urmă impune o permanentă adaptare structurală a firmei la cerinţele unei dezvoltări centrate pe oportunităţi, resurse, mediu de afaceri, profitabilitate Ne propunem să surprindem în tabelul 2 1 principalele relaţii dintre intraprenoriat si inovaţie, sub diversele forme în care acestea se pot manifesta 2 3 Intraprenorul Pentru ca invenţia să prindă contur şi să-şi aducă în mod real contribuţia la creşterea performanţelor economico-financiare ale organizaţiei, este necesară o persoană cu spirit intreprenorial, capabilă să învingă singură sau în echipă obstacolele numeroase legate de punerea în aplicare a ideilor inovatoare şi aptă să ducă totul la bun sfârşit Personalitatea intraprenorului este esenţială, deoarece numeroase tentative care au vizat inovaţii în sectorul noilor produse şi al noilor servicii au eşuat datorită absenţei unui "campion” zelos şi voluntar care să finalizeze proiectele Intraprenoriatul Intraprenorul1 este acel salariat din cadrul organizaţiei care iniţiază şi operaţionalizează un demers intraprenorial bine conturat, cu participarea unui grup de angajaţi dispunând de autonomie intreprenorială şi managerială apreciabilă şi fiind recompensat în funcţie de performanţele obţinute Intraprenorul intervine de fapt într-o zonă situată între invenţie, inovaţie şi conducerea eficientă a unei activităţi potenţial profitabilă Uneori este posibil ca inovatorul şi intraprenorul să fie aceeaşi persoană; intraprenorul însă, trebuie să demonstreze un leadership capabil să-l ajute la constituirea unei echipe intraprenoriale şi la cunoaşterea şi "stăpânirea" realităţilor firmei şi ale pieţei El este “sursa” principală a proiectelor intraprenoriale în firmele mari Un portret-robot al intraprenorului, propiat de cel al întreprinzăto- rului, trebuie să se refere fără îndoială la spiritul intreprenorial, inteligenţa, adaptabilitatea sa la mediu şi conjunctură, precum şi la puternica sa motivare Câteva dintre trăsăturile şi atitudinile comune intraprenorului şi întreprinzătorului sunt redate în continuare: - nevoia de realizare profesională, deci de reuşită; - creativitatea şi iniţiativa; - asumarea riscului şi identificarea obiectivului intraprenorial; - încrederea în sine şi îndrăzneala; - nevoia de independenţă şi de autonomie; - motivarea, energia focalizată pentru realizarea unui scop precis 1 O Nicolescu, Managementul întreprinderilor mici şi mijlocii, Editura Economică, Bucureşti, 2001, pag 68 MANAGEMENT INTRAPRENORIAL Concepte Studiu de caz Tabelul 2 1 Relaţia intraprenoriat – inovaţie Funcţii ale Domeniul Funcţiuni ale managementului Nr în care se intraprizei Forme concrete Cauze intraprizei Observaţii crt manifestă influenţate de manifestare influenţate inovaţia prioritar prioritar 0 1 2 3 4 5 6 Necesitatea Structură adaptării structurii Se menţin organizatorică 1 Organizatoric organizatorice Organizare Producţie şi legăturile spcifică la specificul cu firma mamă intraprizei intraprenoriatului Metode, Identificarea unor sisteme, tehnici metode, tehnici, de management sisteme de Se pot compara adaptate Metodologic – management care cu metodele 2 Toate Toate intraprizei, managerial pot genera manageriale ca formă creşterea eficienţei clasice de organizare activităţilor semi-autonomă intraprizei Corelare atentă cu elemente stabilite prin Noile subordonări Organizare Producţie fişele de post Respectarea apărute, celelalte Coordonare Resurse (obiective cerinţelor 3 Decizional elemente specifice Control umane individuale, de raţionalitate de natură Evaluare Comercial sarcini, privind deciziile organizatorică competenţe, responsabi- lităţi) Adaptarea Noi circuite la cerinţele şi fluxuri Corelarea Informaţional economiei Toate Toate informaţionale cu sistemul 4 de piaţă Inovaţiile interne sau informaţional produse în corelate cu cele al firmei mamă celelalte domenii externe Intraprenoriatul Alături de acestea, există şi unele trăsături şi atitudini specifice intraprenorului: - dorinţa de a schimba ceva în organizaţia în care lucrează, dar fără asumarea unor riscuri deosebite; - atragerea în noul mod de organizare şi a altor specialişti sau executanţi din firma respectivă; - puterea de a convinge managementul firmei-mamă de valenţele intraprenoriatului; - capacitatea de a construi o strategie de evoluţie a subunităţii care devine intrapriză Intraprenorul îşi asumă responsabilităţi concrete pentru a duce la capăt o schimbare organizaţională sau o inovaţie şi acţionează alături de echipa pe care şi-a construit-o pentru a finaliza schimbarea propusă Posesor al unei stări de spirit particulare, concretizată într-o viziune care va dobândi ulterior formă concretă; agent al schimbării în chiar organizaţia în care evoluează şi din care se va desprinde unitatea intraprenorială (intrapriza) pe care o va administra; simplu lucrător sau administrator al unui proiect de inovaţie într-un mediu corporativ (ca şi un întreprinzător independent); "campion" care încearcă să depăşească obstacolele din calea concretizării ideii sale, intraprenorul este "inima" procesului intraprenorial, iar mediul stimulator în care acţionează este organizaţia Intraprenorul este concomitent şi executant, asumându-şi riscuri şi acţionând pentru succesul ideii sale, dar şi manager, încurajând inovaţia şi asumându-şi riscuri pentru el şi pentru subordonaţii săi MANAGEMENT INTRAPRENORIAL Concepte Studiu de caz Unele din trăsăturile şi atitudinile distincte, care deosebesc întreprinzătorul de intraprenor sunt redate, în funcţie de anumite criterii în tabelul 2 2 Tabelul 2 2 Comparaţie între intraprenori şi întreprinzători Criterii Întreprinzători Intraprenori 0 1 2 Profitul, Independenţa şi posibilitatea independenţa, de a beneficia de recompen- Motivaţii posibilitatea de a sele marilor firme pentru acţiune crea, concepe şi (prestigiu, recunoaştere, inova relaţii comerciale etc ) Orientarea prioritară pe termen Supravieţuirea firmei şi lung (3-5 ani), în funcţie de Orientarea dezvoltarea acesteia pe caracterul mai mult sau mai în timp o perioadă de 5-10 ani puţin imperativ al obligaţiilor fixate de grup sau de ei înşişi Participare Implicare directă la procesele Implicare directă medie puternică de producţie Risc asumat Risc mare Risc moderat Intraprenoriatul 0 1 2 Evită proiectele care pot Acceptă eşecurile Eşecuri şi erori provoca eşecuri, înainte de şi erorile posibile lansarea lor Principalele relaţii sunt Principalele relaţii au loc în determinate de cadrul structurii firmei-mamă Relaţii cu terţi tranzacţiile şi în care funcţionează unitatea acordurile încheiate intraprenorială Nu manifestă interes faţă de Nu manifestă interes simbolurile culturale deosebit faţă de Cultură tradiţionale ale firmei-mamă, simbolurile culturale faţă de care manifestă o ale firmei dorinţă reală de independenţă 2 4 Strategia intraprenorială în cadrul managementului strategic În acest subcapitol vom contura strategia intraprenorială pe care o considerăm posibil de utilizat în anumite condiţii şi pentru realizarea unor obiective, în cea mai mare parte a firmelor mari şi de dimensiune mijlocie din România Particularităţile impuse de ramura sau domeniul în care acţionează organizaţiile economice, numărul de salariaţi, forma de proprietate, nu afectează în mod semnificativ această strategie intraprenorială MANAGEMENT INTRAPRENORIAL Concepte Studiu de caz Susţinând că respectă “regulile” de fundamentare, concepere, implementare şi evaluarea unei strategii, strategia intraprenorială pe care o prezentăm are un loc bine precizat în ansamblul procesului strategic modern şi surprinde legăturile necesare cu celelalte tipuri de strategii (de ansamblu sau pe funcţiuni) şi cu factorii de influenţă, endogeni sau exogeni organizaţiei Sub forma unei “scheme” ample, complexe, evidenţiind etapele care trebuie parcurse, în opinia noastră, se pot delimita coerent şi corect posibilităţile de conturare a componentelor organizaţiei care se pot transforma în mod eficient în unităţi intraprenoriale Întregul proces al conceperii strategiei de ansamblu a organizaţiei, a strategiilor intraprenoriale şi a strategiilor pe funcţiuni se desfăşoară sub influenţa concomitentă şi diferită ca intensitate a anumitor factori de mediu: manageriali, economici, tehnico-tehnologici, socio-culturali, ecologici, juridici, politici, demografici În afara mediului ambiant exogen, la toate nivelurile de realizare a strategiei se sesizează influenţele caracteristicilor tipologice ale organizaţiei studiate Acestea induc particularităţi evidente atât pentru strategiile subunităţilor organizatorice (dintre care unele funcţionează ca unităţi intraprenoriale) cât şi pentru strategiile parţiale (elaborate pe funcţiuni ale organizaţiei-mamă) Generarea unor situaţii stimul cu puternic impact asupra organizaţiei (criză, restructurare, privatizare etc ) poate induce necesitatea redefinirii scopului existenţei acesteia şi care justifică, în fond, existenţa sa în ansamblul organizaţiilor economice din România Utilizând una sau mai multe metode de analiză pe care le propune literatura de specialitate, se realizează un diagnostic complex al organizaţiei, căruia i se adaugă şi un diagnostic extern profesionist, care poate să surprindă oportunităţile şi ameninţările mediului exogen Prin completare şi intercondiţionare, se obţine sinteza diagnosticului organizaţiei studiate, din care se reţin cele mai adecvate recomandări cu caracter strategic Rolul echipelor de consultanţă exogene organizaţiei este, în acest moment, hotărâtor, Intraprenoriatul deoarece acestea pot surprinde în mod obiectiv cele mai relevante modalităţi de valorificare a oportunităţilor şi de atenuare a impactului ameninţărilor din partea mediului exogen Orientările strategice principale stau la baza alternativelor strategice accesibile organizaţiei Compararea acestora cu potenţialul său real, dependent de profil, capacitate, resurse, permite debutul fundamentării propriu-zise a strategiei de ansamblu a organizaţiei, pe baza premiselor acesteia Strategiile intraprenoriale trebuie să îndeplinească anumite cerinţe, dintre care le reţinem pe următoarele: a) formularea simplă şi coerentă a obiectivelor fundamentale sau de altă natură ale unităţilor intraprenoriale ca şi a celorlalte componente ale strategiei; b) necesitatea înţelegerii detaliate şi profunde a mediului în care funcţionează unităţile intraprenoriale, dar şi firmele- mamă în cadrul cărora se constituie; c) corelarea judicioasă a resurselor necesare cu nivelul obiecti- velor propuse spre realizare în cadrul unităţilor intrapre- noriale; d) urmărirea atentă şi continuă a îndeplinirii obiectivelor stabilite 2 4 1 Componentele strategiei intraprenoriale Strategia intraprenorială cuprinde, în mod firesc, aceleaşi elemente generice ale strategiei de ansamblu a organizaţiei Conţinutul acesteia şi modul de formulare, insă, trebuie să fie adaptate specificului unităţii intraprenoriale dar şi relaţiilor noi care se construiesc între aceasta şi firma- mamă Prezentam în continuare aceste componente MANAGEMENT INTRAPRENORIAL Concepte Studiu de caz Misiunea intraprizei, de care depind celelalte elemente ale strategiei, exprimă raţiunea pentru care aceasta a fost creată şi funcţionează, prezentând direcţia în care se va dezvolta intrapriza, în concordanţă cu noile relaţii în care aceasta se află cu firma-mamă şi cu stakeholderii proprii sau ai firmei-mamă Valorificând creator domeniul propriu de activitate, prin care intrapriza se individualizează în cadrul firmei-mamă, misiunea intraprizei se referă la modalitatea prin care aceasta poate satisface interesele celor care au creat-o (intraprenor, echipă intraprenorială), ale stakeholderilor, dar şi ale firmei-mamă În aceste condiţii, firma în cadrul căreia a fost creată unitatea intraprenorială devine pentru aceasta din urmă, în majoritatea cazurilor, unul dintre principalii stakeholderi, iar interesele firmei-mamă trebuie surprinse cu acuitate prin misiunea unităţii intraprenoriale Obiectivele fundamentale cuprinse în strategia intraprenorială exprimă, cantitativ şi/sau calitativ, performanţele dorite a se obţine de către unitatea intraprenorială în orizontul de timp specificat Recomandăm formularea unuia sau a maxim două obiective fundamentale, pentru ca realizarea lor să fie posibilă şi să nu afecteze celelalte componente ale strategiei intraprenoriale Celelalte categorii de obiective se vor construi pe baza celor fundamentale Opţiunile strategice ale unităţii intraprenoriale reprezintă modalităţile concrete alese de managementul intraprizei pentru realizarea obiectivelor fundamentale Intraprenoriatul Ele vor avea impact asupra unităţii intraprenoriale în ansamblu şi trebuie să fie suficient de cuprinzătoare, astfel încât să asigure posibilitatea participării în ansamblu a componenţilor intraprizei la realizarea obiectivelor fundamentale stabilite anterior Resursele necesare pentru realizarea strategiei intraprenoriale se stabilesc pe tipuri de resurse (umane, materiale, informaţionale, financiare) şi după provenienţă (proprii, atrase, împrumutate ) În acest mod devine mai facilă atât obţinerea resurselor cât şi verificarea folosirii acestora conform destinaţiilor stabilite, adică pe tipuri de obiective Termenele apar în strategia intraprenorială sub diverse forme (iniţiale, intermediare, finale) Întrucât sunt în permanentă concordanţă cu celelalte componente ale strategiei intraprenoriale, respectarea termenelor cu acurateţe asigură operaţionalizarea la momentele stabilite a obiectivelor fundamentale propuse de către managementul unităţii intraprenoriale Avantajul competitiv al unităţii intraprenoriale constă în realizarea de către aceasta a unor produse şi/sau servicii semnificativ superioare din punctul de vedere al consumatorului intermediar sau final, în comparaţie cu produsele şi/sau serviciile realizate de concu- renţii intraprizei (din interiorul firmei-mamă sau din afara acesteia) Valorificând atuurile care stau la baza constituirii unităţii intraprenoriale, avantajul competitiv justifică, pe termen lung, crearea intraprizei şi funcţionarea acesteia la parametri sporiţi de eficienţă şi eficacitate sporite faţă de perioada anterioară constituirii sale MANAGEMENT INTRAPRENORIAL Concepte Studiu de caz 2 4 2 Rolul strategiilor intraprenoriale Unităţile intraprenoriale au nevoie de strategii proprii pentru a fi corect direcţionate în acţiunile economice pe care le desfăşoară, pentru a fi coerente, pentru a aloca în cel mai eficient mod resursele de care dispun sau pe care le pot atrage, pentru a se asigura coordonarea deciziilor şi acţiunilor proprii, cu cele ale organizaţiilor în care acestea s-au constituit şi funcţionează Consecvenţa cu care strategia intraprenorială este realizată, corelarea deplină cu obiectivele şi cu propria cultură organizaţională, cu mediul exogen, cu resursele disponibile, cu aptitudinile managerului-intraprenor şi cu propriile subsisteme componente ale sistemului său de management sunt esenţiale În lipsa acestor elemente, absenţa corelării dintre strategia propusă de unitatea intraprenorială şi condiţiile sale interne sau externe de care poate beneficia, se poate transforma într-o potenţială sursă de eşec Rolul strategiei intraprenoriale în cadrul procesului strategic de ansamblu al unei organizaţii economice constă în: • stabilirea “direcţiei de acţiune” a unităţii intraprenoriale, rol definit de către managerul-intraprenor Viziunea acestuia, cunoştinţele sale manageriale, leadershipul, sunt elemente definitorii pentru a se asigura direcţia în care personalul intraprizei îşi va aloca eforturile şi cunoştinţele • concentrarea eforturilor managerului-intraprenor şi ale executan-ţilor în vederea realizării obiectivelor proprii ale unităţii intraprenoriale şi în vederea integrării acestora cu obiectivele organizaţiei în care aceasta s-a constituit, rol îndeplinit, în mod evident, de managerul-intraprenor şi de executanţi Coerenţa deciziilor şi acţiunilor este dificil de Intraprenoriatul obţinut, dar absolut necesară, datorită mediului în care operează unitatea intraprenorială, în care se manifestă adesea factori cu influenţe contradictorii • asigurarea îndeplinirii obiectivelor specifice şi individuale ale membrilor unităţii intraprenoriale, rol care revine, în mod firesc, executanţilor şi managerului-intraprenor Acest rol se referă mai ales la deciziile strategice (şi tactice), cu impact major asupra funcţionalităţii intraprizei, dar şi la deciziile curente, care fac posibilă crearea condiţiilor pentru ca organizaţia să funcţioneze eficient Consecvenţa este esenţială pentru ca unitatea intraprenorială să nu îşi modifice – sub influenţa diverselor influenţe – direcţia de acţiune, să acumuleze experinţă şi competenţă pentru a-şi realiza obiectivele propuse • asigurarea flexibilităţii necesare pentru a atenua impactul negativ al unor factori ai mediului ambiant şi pentru a prelua influenţele pozitive ale unor oportunităţi apărute în domeniul sau ramura de activitate în care acţionează unitatea intraprenorială - rol care revine managerului-intraprenor Direcţia de acţiune, concentrarea eforturilor şi consecvenţa acţiunilor necesită intervenţia determinantă a managerului unităţii intraprenoriale Există însă pericolul ca aceste elemente să acţioneze – prin influenţe cumulate - împotriva flexibilităţii Ca urmare, rolul strategiei intraprenoriale devine complex, ea trebuie să asigure – sub controlul managerului- intraprenor – un permanent echilibru între implicarea într-o direcţie de acţiune şi necesitatea şi abilitatea de a modifica direcţia atunci când acest fapt devine necesar MANAGEMENT INTRAPRENORIAL Concepte Studiu de caz 2 4 3 Particularităţi ale strategiei intraprenoriale Ca sinteză a modalităţilor de acţiune (intraprenoriale, manageriale, organizaţionale) care trebuie întreprinse în vederea realizării – cu resursele disponibile şi la termenele stabilite – a obiectivelor unităţii intraprenoriale, conform misiunii acesteia, în vederea asigurării avantajului competitiv, strategia intraprenorială abordează, în perioada fundamentării sale, în mod firesc, următoarele aspecte: • identificarea reacţiilor posibile ale unităţii intraprenoriale la schimbările care se produc sau se vor produce în comporta- mentul clienţilor Strategia intraprenorială trebuie să indice în mod concret (prin opţiunile strategice) reacţia intraprizei la tendinţele apărute pe piaţă, la oportunităţile care pot fi exploa- tate, la modalităţile de evitare a concurenţei – agresive, uneori neloiale – la evitarea impactului ameninţărilor externe etc • obţinerea resurselor de care unitatea intraprenorială are nevoie de la organizaţia-mamă în cadrul căreia se formează, odată cu constituirea sa ca intrapriză (resurse umane, materiale, informaţionale, financiare, în diverse structuri şi ponderi); • alocarea resurselor disponibile pe funcţiuni, obiective, în funcţie de obiectivele strategice pe care le conţine strategia Rolul stabilirii unor criterii adecvate de alocare a resurselor este esenţial; • concurarea pe pieţele pe care unitatea intraprenorială se va lansa după constituire Pentru funcţionarea intraprizei în noua structură şi pentru obţinerea reală a avantajului concurenţial stabilit prin strategie, sunt necesare: dezvoltarea unor politici de marketing agresive care să influenţeze interesul clienţilor pentru Intraprenoriatul produsele sau serviciile intraprizei, dezvoltarea prioritară a unor produse sau servicii, în funcţie de ponderea lor în veniturile şi eficienţa intraprizei, atenuarea ameninţărilor concurenţilor • stabilirea acţiunilor care trebuie întreprinse şi a mijloacelor care trebuie utilizate în cadrul acţiunilor intraprizei şi pentru funcţionarea propriei structuri organizatorice Rolul strategiilor parţiale (pe funcţiuni) care se elaborează pe baza strategiei de ansamblu şi a strategiei intraprenoriale devine important, întrucât acestea vor susţine şi vor continua, la nivelul funcţiunilor, obiectivele strategice stabilite prin strategia intraprenorială Ele trebuie coordonate de către managerul- intraprenor şi de managerii subdiviziunilor organizatorice implicate ale intraprizei Fundamentarea, elaborarea, implementarea şi evaluarea strategiei intraprenoriale intră în responsabilitatea managerilor-intraprenori Strategiile intraprenoriale sunt concepute de acei manageri-intraprenori care sunt familiarizaţi cu domeniul de activitate al intraprizei; ei trebuie să asigure coordonarea strategiilor propriilor unităţi cu strategia de ansamblu a organizaţiei-mamă Conţinutul strategiei intraprenoriale reflectă, în fond, opiniile şi opţiunile intraprenoriale în privinţa evoluţiei pe termen lung a organizaţiei, a nevoii de iniţiativă şi de stimulare a creativităţii pentru identificarea acţiunilor necesare în vederea menţinerii avantajului competitiv al unităţilor intraprenoriale Aspectele specifice etapei de formulare a strategiei intrapreno- riale sunt următoarele: • căutarea, identificarea şi valorificarea activă a mijloacelor inovative prin care unitatea intraprenorială îşi va îmbunătăţi activitatea desfăşurată anterior în cadrul organizaţiei-mamă; MANAGEMENT INTRAPRENORIAL Concepte Studiu de caz • identificarea şi valorificarea adecvată a oportunităţilor apărute după reorganizarea ca unitate intraprenorială în cadrul organizaţiei-mamă; • dezvoltarea capacităţii competitive a intraprizei; • identificarea mijloacelor adecvate pentru crearea şi menţinerea avantajului competitiv; • proiectarea sistemului de management propriu al unităţii intraprenoriale şi acordarea atenţiei necesare fiecărui subsistem component (metodologico-managerial, decizional, informaţional, structural-organizatoric); • încurajarea membrilor unităţii intraprenoriale de către managerul-intraprenor să-şi exprime propunerile şi sugestiile inovative şi să depună eforturi pentru punerea în practică a acestora; • dimensionarea corectă a resurselor necesare şi orientarea lor spre produse sau servicii (domenii, acţiuni) cu rezultate bune şi foarte bune sau peste media celorlalte; • separarea precisă a produselor, serviciilor, activităţilor care din punctul de vedere al contribuţiei la eficienţa unităţii intraprenoriale trebuie abandonate, a celor în care este necesar să se investească în continuare şi a celor care – reflectând oportunităţi – trebuie lansate Pentru managerul-intraprenor menţinerea unităţii intraprenoriale pe care o conduce într-o poziţie de succes pe termen lung, în domeniul său de activitate, poate fi considerată ca principala sarcină intraprenorială Modul în care el exercită atributele managementului trebuie să fie adecvat realizării acestei sarcini esenţiale O strategie intraprenorială bună este aceea care se adaptează intraprizei pentru care se elaborează, prin luarea în considerarea a tuturor aspectelor specifice care o privesc Analizele diagnostic şi Intraprenoriatul raţionamentele situaţionale, intuiţia şi experienţa managerului-intraprenor, asigură succesul strategiei intraprenoriale Aspecte specifice dobândeşte strategia intraprenorială şi în ceea ce priveşte implementarea acesteia Le redăm în continuare: • “construirea” unei intraprize puternice şi performante, care să permită realizarea strategiei intraprenoriale; • conceperea strategiilor funcţionale şi a politicilor parţiale ale unităţii intraprenoriale care sunt capabile să susţină “realizarea” strategiei intraprenoriale; • obţinerea angajamentului (formal al) tuturor membrilor intra- prizei faţă de obiectivele în realizarea cărora aceştia sunt implicaţi; • asigurarea unui sistem motivaţional adecvat comparării perma- nente a recompenselor/sancţiunilor cu nivelul de realizare a obiectivelor stabilite de către managementul intraprizei; • crearea unei culturi organizaţionale care să faciliteze realizarea strategiei; • utilizarea unor metode, tehnici sau sisteme de management adecvate scopurilor şi obiectivelor unităţii intraprenoriale; • dezvoltarea unui sistem informaţional care să permită raportarea, urmărirea şi controlul implementării strategiei intraprenoriale; • întărirea leadership-ului intern necesar pentru coordonarea deciziilor şi acţiunilor de care depinde implementarea strategiei intraprenoriale şi eficientizarea modului de realizarea a acesteia Implementarea strategiei unităţii intraprenoriale este “pândită“ de pericole Ea poate eşua dacă atitudinea managerului-intraprenor şi cea a executanţilor este ostilă, dacă interesele (reale) ale acestora sunt în contradicţie cu cerinţele strategiei sau dacă modul în care acţionează în loc să faciliteze aplicarea strategiei intraprenoriale, o frânează MANAGEMENT INTRAPRENORIAL Concepte Studiu de caz Din acest motiv, considerăm că trebuie asigurate unele corelaţii importante, pentru ca strategia intraprenorială să poată fi aplicată în mod performant în cadrul intraprizei:  corelaţia dintre strategia de ansamblu a organizaţiei şi strategia intraprenorială a intraprizei constituite în cadrul organizaţiei- mamă;  corelaţia dintre strategiile intraprenoriale ale intraprizelor constituite în cadrul organizaţiei-mamă (dacă s-au constituit mai multe unităţi intraprenoriale);  corelaţia sintre strategia intraprenorială şi sistemul de management al unităţii intraprenoriale în ansamblul, dar şi dintre strategia intraprenorială şi subsistemele componente ale sistemului de management al intraprizei;  corelaţia dintre strategia intraprenorială şi sistemul de manage- ment al firmei-mamă şi subsistemele componente ale acestuia;  corelaţia dintre strategia intraprenorială şi strategiile funcţio-nale, politicile globale şi parţiale ale intraprizei;  corelaţia dintre strategia intraprenorială şi cultura organizaţională proprie intraprizei Cu cât intensitatea acestor corelaţii este mai mare, cu atât strategia intraprenorială are mai multe şanse de reuşită Spre deosebire de fundamentare, formularea strategiei intraprenoriale, implementarea şi evaluarea acesteia nu sunt definitive În aceste situaţii pot să apară circumstanţe care pot necesita ajustări şi corecţii Deşi se recomandă ca scopurile şi obiectivele strategiei să fie menţinute, unele componente ale acesteia pot fi modificate din mai multe Intraprenoriatul motive: funcţionarea necorespunzătoare a unităţii intraprenoriale, adaptarea acesteia la noile condiţii impuse de mediu etc Chiar şi o strategie intraprenorială bună poate fi adesea îmbunătăţită Transformările produse în ramura sau domeniul în care unitatea intraprenorială acţionează, modificarea condiţiilor concurenţiale, apariţia unor noi oportunităţi şi/sau ameninţări, pot conduce la necesitatea adaptării strategiei intraprenoriale De asemenea, schimbarea unor condiţii interne sau experienţa obţinută de managementul intraprizei din aplicarea strategiei pot genera uneori necesitatea identificării unor modalităţi de implementare diferite de cele stabilite iniţial sau doar îmbunătăţite Considerăm că este de datoria managerului-intraprenor să determine măsura în care strategia intrapreno- rială aleasă este cea mai adecvată şi să urmărească procesul de implementare a acesteia, apelând la ajustări şi corecţii atunci când este nevoie Există desigur şi puternice obstacole în procesul de punere în practică a principiilor intraprenoriatului Mărimea firmei, structura greoaie şi inflexibilă, excesul de centralizare managerială, numărul mare de niveluri ierarhice determină - toate - dificultatea creării şi menţinerii unui spirit intraprenorial în organizaţie Intraprenoriatul se dezvoltă în mod performant mai ales în stadiul iniţial, atunci când se "combină" cu existenţa cercurilor de calitate, capabile să sugereze ideea intraprenoriatului, a microculturilor specifice unor grupuri cvasiinformale şi a unor subunităţi puternic pre- intraprenoriale care se pot uşor desprinde din structura firmei mari Concomitent, intraprenoriatul întâlneşte piedici serioase, generate mai ales de carenţele organizatorice şi manageriale MANAGEMENT INTRAPRENORIAL Concepte Studiu de caz Dintre acestea menţionăm: - aparenta incompatibilitate dintre procesul care duce la inovare şi natura firmei mari; - complexitatea culturală şi decizională ca sursă a imobilismului managerial; - dificultatea "comercializării" interne şi externe a ideilor născute în compartimentele sau subunităţile de cercetare-dezvolatare; - sistemele motivaţionale neadecvate; - o cultură organizaţională care nu favorizează acceptarea incertitudinii şi care este intolerantă faţă de eşecuri, chiar dacă, în mod normal, multe dintre acestea sunt inerente 2 5 Specificul culturii de firmă în contextul intraprenorial Valorile culturale influenţează, iar frecvent chiar determină în mare măsură, modul în care managerii adoptă decizii importante care privesc organizaţia din care fac parte Dacă aceste valori sunt recunoscute, însuşite, confirmate şi implicate, atunci ele există cu adevărat şi au o influenţă esenţială asupra proceselor de management derulate în organizaţie Conştientizarea acestor valori permite înţelegerea lor şi un control mai mare asupra acţiunilor personalului în cadrul firmei În afara unui sistem de valori culturale, este imposibil să fie elaborate şi adoptate decizii de substanţă în legătură cu cursurile alternative posibile şi importante de urmat de către o organizaţie Dezvoltarea pe Intraprenoriatul principii intraprenoriale a firmei-mamă, cu toate particularităţile pe care acest proces le are pe plan managerial, nu se poate abate de la acestă regulă Ca urmare, unităţile intraprenoriale constituite în cadrul unei organizaţii mari sau mijlocii dobândesc un specific cultural care-şi are în mod evident originile în cultura firmei-mamă Intraprenoriatul reprezintă un tip particular de activitate Valorile culturale tipice pentru acestea dobândesc prin urmare aspecte specifice1: • individualism accentuat – sub forma responsabilităţii morale şi a libertăţii de acţiune – este valoarea culturală care-l defineşte pe întreprinzătorul-intraprenor; el doreşte să poată acţiona liber, fără a neglija aspectele morale ale afacerii; • realismul practic axat pe sesizarea şi folosirea oportunităţilor; • continuarea progresului; • nevoia de optimism şi spiritul de aventură, dorinţa de a risca; • concurenţa loială; • responsabilitatea socială şi “servirea” societăţii; • iniţiativa individuală şi colectivă accentuată; • prioritatea deosebită acordată activităţilor intraprenoriale Legătura dintre aceste valori culturale şi comportamentul intraprenorilor, în fond manageri ai intraprizelor nou create, este simplă Deciziile managerilor firmei-mamă de a permite constituirea unor unităţi 1 P Drucker, op cit , pag 193 MANAGEMENT INTRAPRENORIAL Concepte Studiu de caz intraprenoriale şi deciziile ulterioare ale intraprenorilor reflectă, pe de o parte istoria organizaţiei şi modalităţile în care îndeplinirea sarcinilor şi a altor acţiuni sunt determinate de această istorie, iar pe de altă parte, particularităţile momentului actual, care impun, pentru o supravieţuire reală şi eficientă, schimbări profunde în conceperea şi derularea proceselor de management Cultura organizaţiilor intraprenoriale, mai ales a celor puternice, restricţionează opiniile şi acţiunile conducătorilor acestor unităţi, ceea ce afectează exercitarea funcţiilor managementului Ariile principale ale activităţii intraprenorilor sunt influenţate de cultura în care aceştia acţionează, iar funcţiile managementului sunt şi ele influenţate În acord cu modul de influenţare a funcţiilor managementului, o parte importantă a culturii poate fi “orientată“ spre acţiunile inovative ale organizaţiei intraprenoriale Specialiştii argumentează1 că organizaţiile pot fi clasificate cu ajutorul matricei oportunităţilor organizaţiei Matricea arată limita până la care cultura organizaţională sprijină dorinţa de schimbare şi încrederea în capacitatea ei de a influenţa mediul concurenţial (figura 2 1) Organizaţia intraprenorială, adaptivă, tinde să-şi formeze o cultură proprie, în care membrii acesteia acceptă şi chiar doresc schimbarea, având credinţa că organizaţia poate afecta mediul competitiv în favoarea sa Rezultă, drept urmare, o cultură orientată spre schimbarea rapidă, inovativă 1 Gh Gh Ionescu, Cultura afacerilor Modelul american, Editura Economică, Bucureşti, 1997, pag 243 Intraprenoriatul Grad de asumare a riscului Ridicat Scăzut Accentuată Organizaţia Organizaţia mulţumită de intraprenorială succesul său, Credinţa în adaptivă activând ca lider de capacitatea piaţă de a influenţa mediul concu- renţial Organizaţia Organizaţia letargică, planificatoare, birocratică reactivă Redusă Figura 4 1 Matricea oportunităţilor organizaţiei Organizaţiile intraprenoriale au o bine conturată orientare strategică, ţintind spre identificarea oportunităţilor din afară, prin modificarea sau adaptarea mediului, prin iniţierea unor schimbări mai mult sau mai puţin revoluţionare la intervale scurte de timp, prin repartizarea corectă a resurselor pentru punerea în practică a ideilor propuse În plus, intraprizele apelează la resurse atrase şi încearcă să-şi menţină flexibilitatea, adoptând structuri organizatorice cu puţine niveluri ierarhice şi accentuând comunicarea informală Ele îşi conturează, de asemenea, o cultură organizaţională, prin schimbarea culturii firmei din care s-au desprins, chiar dacă se menţin unele elemente care au un caracter de continuitate MANAGEMENT INTRAPRENORIAL Concepte Studiu de caz 2 6 Managementul intraprenorial În accepţiunea sa pragmatică, managementul constituie un mijloc prin care economia clasică poate fi transformată într-una modernă Mai mult, managementul modern este capabil să transforme organizaţia într-una de tip intraprenorial Abordarea corectă a managementului intraprenorial necesită luarea în considerare a premiselor acestuia: • constituirea într-o disciplină în formare, în cadrul căreia se regăsesc, puternic particularizate, funcţiile managementului şi subsistemele sale componente; • existenţa unor aspecte de o mare specificitate, derivate din natura sa intraprenorială Managementul intraprenorial are trăsături distincte, pe care le prezentăm în continuare: • iniţiază şi implementează practici inovatoare în organizaţie; • îmbunătăţeşte capacitatea organizaţiei de a concura în cadrul ramurii sau domeniului de activitate; • utilizează, în mod performant, o parte din resursele organizaţiei, insuficient folosite sau neglijate anterior promovării intra- prenoriatului; • utilizează un sistem motivaţional adecvat specificului activităţilor intraprenoriale; • asigură posibilitatea identificării şi promovării unor manageri- intraprenori cu spirit intraprenorial, care pot conduce organizaţia astfel încât să obţină la performanţe deosebite Intraprenoriatul Managementul intraprenorial se ocupă cu studiul proceselor de management şi al relaţiilor de management cu profunde aspecte intraprenoriale specifice care se derulează, de regulă, în unităţi intraprenoriale (intraprize), prin intermediul aplicării unor idei inovatoare de către echipa intraprenorială sub conducerea intraprenorului, cu descoperirea unor legităţi specifice şi cu evidenţierea unor sisteme, metode şi tehnici de management apte să determine creşterea eficienţei şi eficacităţii acestor unităţi, prin valorificarea unor oportunităţi din mediul de afaceri Managementul intraprenorial se diferenţiază de managementul clasic, dar şi de managementul intreprenorial; principalele sale particu- larităţi sunt următoarele: • se referă, în egală măsură, la subunităţi organizatorice de diverse dimensiuni din cadrul organizaţiilor în care se promovează intraprenoriatul, atât subunităţi mici (de tipul serviciilor, birou- rilor), dar şi subunităţi mari (de tipul secţiilor, fabricilor) • se confruntă cu o mare varietate de situaţii organizaţionale şi de management, impuse de marea varietate a situaţiilor în care se poate utiliza; • permite utilizarea unei varietăţi de sisteme, metode şi tehnici de management, datorită situaţiilor diferite cu care se pot confrunta managerii-intraprenori şi conducerea nou înfiinţatelor unităţi intraprenoriale; • dispune de personal calificat, parţial specializat pe domenii, parţial cu pregătire de tip generalist, capabil să armonizeze activităţile desfăşurate în cadrul unităţii intraprenoriale; MANAGEMENT INTRAPRENORIAL Concepte Studiu de caz • este puternic marcat de personalitatea managerului-intraprenor, care are capacitatea de a intui viitorul organizaţiei intraprenoriale şi de a practica un leadership adecvat Unităţile intraprenoriale de un anumit tip (economic, universitar, administrativ) au, de asemenea, unele trăsături: • orientarea conducerii de nivel superior spre dezvoltarea bazată pe idei inovative, care reprezintă mai mult o trăsătură de comportament decât de personalitate; • căutarea permanentă, cu asiduitate, a schimbării, aceasta fiind favorizată de o atitudine managerială adecvată şi exploatată ca ocazie pentru o afacere profitabilă; • transformarea posibilităţilor de obţinere a eficienţei şi eficacităţii din sectoarele tradiţionale cu productivitate a muncii scăzută, spre sectoarele cu productivitate a muncii mai ridi- cată, cu randamente superioare ale procesului tehnologic; Conţinutul managementului intraprenorial este redat de trei aspecte esenţiale: a) existenţa unităţilor şi a activităţilor intraprenoriale specifice acestor unităţi; b) formularea strategiei intraprenoriale; c) practicarea permanentă a inovaţiei Intraprenoriatul Activităţile intraprenoriale sunt riscante, mai ales pentru că, la început, puţini intraprenori cunosc bine ceea ce fac, ceea ce întreprind Le lipseşte încă o “metodologie” care să structureze derularea proceselor intraprenoriale În mod involuntar ei eludează sau încalcă legi ale economiei de piaţă şi ale societăţii Ca urmare, inovaţia legată pe tehnologie avansată este mult mai dificilă decât inovaţia legată pe evoluţii de piaţă cunoscute şi anticipabile În mod necesar trebuie să predomine inovaţia cu un scop determinant şi care poate fi utilă unei zone organizaţionale bine precizată şi delimitată Activităţile intraprenoriale se pot dezvolta, de regulă, cu succes, în afacerile existente Condiţia necesară pentru ca din firmele mari şi mijlocii să se desprindă unităţi intraprenoriale şi inovatoare de succes este ca acestea să dispună de un management intraprenorial adecvat Cea mai aptă pentru acest tip de conducere este firma mare, pentru că dispune de resursele necesare, mai ales umane, pentru că are competenţă managerială şi o echipă de conducere care poate înţelege şi accepta necesitatea intraprenoriatului Aspecte particulare dobândeşte managementul intraprenorial în instituţii publice sau prestatoare de servicii Spre exemplu, noile unităţi intraprenoriale din domeniul învăţământului superior (şcoli de afaceri, şcoli postuniversitare) reprezintă cu adevărat un vehicul pentru inovaţia universitară Ele pot genera adevărate “perioade” intraprenoriale şi pot fi parte a activităţilor intraprenoriale din economia ţării Dezvoltarea activităţilor intraprenoriale cere timp În avantajul său acţionează firmele intraprenoriale, care tratează sistemul intraprenorial şi inovaţia ca pe o datorie pentru care au fost create, pentru care acţionează şi de pe urma cărora câştigă pe termen lung economia şi întreaga societate Caracteristicile activităţilor intraprenoriale rezultă din caracteris- ticile iniţiativelor intraprenoriale ale firmelor mari sau ale instituţiilor MANAGEMENT INTRAPRENORIAL Concepte Studiu de caz publice sau prestatoare de servicii care dezvoltă acest tip de activitate economică sau socială Menţionăm în continuare câteva dintre cele mai importante caracteristici1: • organizaţia-mamă (din care se desprind intraprizele) este receptivă la inovaţii şi percepe schimbarea ca pe o ocazie şi nu ca pe o ameninţare Climatul intraprenorial se creează prin “politică şi practică intraprenorială“; • managementul firmei mari este capabil să asigure “evaluarea sistematică sau aprecierea performanţelor” obţinute de intraprenori şi de inovatori, precum şi deprinderea de a îmbunătăţi aceste performanţe; • managementul firmei-mamă şi cel intraprenorial respectă anumite reguli (cerinţe), cu predilecţie în ceea ce priveşte organizarea şi controlul unităţilor intraprenoriale Acestea sunt următoarele: - zonele şi unităţile intraprenoriale nu se recomandă să facă parte din structura organizatorică existentă a firmei-mamă Ca urmare, este necesară o departajare clară a unităţilor intraprenoriale şi a celor tradiţionale Aceasta pentru că inovaţia, atribut esenţial al intraprizelor, este obiectivul intraprenorilor şi nu al persoanelor care se ocupă cu conducerea, exploatarea şi perfecţionarea subunităţilor (secţii, ateliere etc ) care există deja - eforturile inovatoare care îndepărtează unităţile intrapre- noriale de domeniul de activitate al firmei-mamă au rareori sorţi de izbândă Se recomandă iniţierea unor “căutări” în acelaşi domeniu, dar numai ca urmare a creativităţii personalului şi a ideilor inovatoare ale managerilor Diversificarea activităţii 1 P Drucker, op cit , pag 132 Intraprenoriatul firmei-mamă nu are, indiferent de beneficiarii săi, nici o legătură nici cu intraprenoriatul, nici cu inovaţia - firma care, sesizând oportunităţile mediului şi imperativele momentului, doreşte să inoveze, să aibă cu adevărat o şansă de reuşită şi de prosperitate într-o perioadă cu schimbări rapide, cum este cea pe care o parcurgem în prezent, trebuie să-şi caute pentru intraprize managerii acestora în interiorul său, printre specialişti sau inovatori şi cu un puternic leadership Sunt preferaţi oameni cu “personalitate intraprenorială“ care nu vor face niciodată altceva decât să inoveze (procese, produse, tehnologii) Importanţa activităţilor intraprenoriale, a căror pondere în cadrul economiei şi al căror rol în societate sunt în mod inevitabil în creştere în anii care urmează, decurge firesc din caracterul lor concret, aplicativ şi direct În mod practic, intraprenoriatul poate asigura: • concentrarea viziunii manageriale asupra ocaziilor, oportunită- ţilor, şanselor oferite de mediul de afaceri în care acţionează organizaţia intraprenorială; • valorificarea exemplelor de reuşită în domeniul intraprenorial prin organizarea sistematică a unor şedinţe de informare şi analiză, cu managerii intraprizelor şi managerii firmei-mamă; • cooptarea în activităţi intraprenoriale a tinerilor specialişti din firmă, care având “ochiul proaspăt” intuiesc mai uşor ocaziile şi posibilele viitoare dezvoltări pe principii intraprenoriale; • adaptarea culturii firmei-mamă la necesităţile noilor evoluţii generate de intraprenoriat şi conturarea unor elemente culturale specifice noilor unităţi inovatoare MANAGEMENT INTRAPRENORIAL Concepte Studiu de caz 2 7 Factori care influenţează intraprenoriatul în România În România, comparativ cu ţările dezvoltate din punct de vedere economic, condiţiile şi modalităţile de abordare a intraprenoriatului sunt, în bună măsură, diferite Există, aşadar, atât factori care au influenţă favorizantă, dar şi factori care sunt defavorizanţi intraprenoriatului, fapt ce îşi pune amprenta asupra evoluţiei cunoaşterii acestuia în ţara noastră Ne propunem să evidenţiem în continuare cele două categorii de factori, prin prezentarea particularităţilor pe care aceştia le au în România Dezvoltarea intraprenoriatului în România este favorizată de mai mulţi factori1, dintre care îi reţinem ca fiind cei mai importanţă pe următorii: • existenţa – chiar şi în prezent, la 14 ani de la declanşarea în 1990 a unor transformări de esenţă de natură economică, politică şi socială - a unui număr mare de firme mari şi foarte mari (iar pentru unele domenii de activitate firme de dimensiune mijlocie – de exemplu, cercetarea ştiinţifică, administraţia publică, unităţi de învăţământ sau de ocrotire a sănătăţii) în care se poate aplica intraprenoriatul Specificul economiei şi implicaţiile politice din perioada anterioară anului 1989 au generat, în comparaţie cu ţările dezvoltate, în care fenomenul intraprenorial se manifestă cu amploare, existenţa unui număr de firme foarte mari şi mari, mult mai mare în România, raportat la numărul de locuitori; 1 O Nicolescu, op cit 2001, pag 73-74 Intraprenoriatul • existenţa a numeroşi specialişti cu studii superioare economice, tehnice, juridice, mulţi dintre aceştia dispunând de un real talent managerial şi intreprenorial care conduc firme mari şi foarte mari, din diverse domenii de activitate Aceste persoane nu şi-au putut valorifica potenţialul intreprenorial înainte de 1989, iar intraprenoriatul le poate oferi posibilitatea afirmării în condiţiile continuării activităţii în firmele şi cu personalul cu care s-au obişnuit, dar în condiţii specifice impuse de intraprenoriat; • existenţa unui cadru legislativ care facilitează reorganizarea şi privatizarea firmelor de stat – mai ales a celor mari şi foarte mari – în condiţiile specifice trecerii la sistemul global al economiilor de piaţă, intraprenoriatul se poate dezvolta relativ uşor, beneficiind de legislaţia adecvată actuală; • inexistenţa unui proprietar autentic al firmelor mari şi foarte mari – acestea fiind de stat sau publice – care să blocheze iniţiativele intraprenoriale ale salariaţilor acestor organizaţii Factorii care se constituie ca defavorizanţi pentru manifestarea cu succes a intraprenoriatului în România1 sunt, în esenţă, următorii: • cultura economică şi mentalitatea populaţiei, insuficient de “deschise“ şi de receptive la iniţiativele şi manifestările intreprenoriale şi intraprenoriale; • necunoaşterea, în mare măsură, de către specialiştii cu potenţial managerial şi cu spirit de iniţiativă, a conţinutului, modalităţilor de manifesare şi în mod evident, a avantajelor intraprenoriatului; MANAGEMENT INTRAPRENORIAL Concepte Studiu de caz • instabilitatea şi fluiditatea instituţională şi legislativă, care fac dificilă proiectarea şi implementarea cu succes a iniţiativelor şi activităţilor intraprenoriale; • suspiciunea, adesea ostilitatea – generate de ignoranţă şi de idei preconcepute – manifestate frecvent în firmele mari şi foarte mari de stat sau publice, atât de către unii manageri, dar mai ales de către executanţi – sub influenţa negativă a sindicatelor – faţă de iniţiativele manageriale şi intraprenoriale noi, moderne 2 8 Forme de realizare a intraprenoriatului în România În România, formele1 de realizare a intraprenoriatului sunt variate, în funcţie de condiţiile specifice din organizaţiile noastre, de forma juridică a acestora şi de domeniul de activitate în care activează Dintre acestea, le reţinem pe cele care au şanse mari de a deveni cele mai frecvent întâlnite în următorii ani: a) Leasingul unor subdiviziuni organizatorice dintr-o organizaţie mare către un grup de salariaţi, sub conducerea unei persoane cu spirit inovator şi iniţiativă intraprenorială Această formă de intraprenoriat se poate utiliza în cazul în care subdiviziunile organizatorice sunt bine conturate, sub forma unor “module specializate” în care funcţiunile pot fi identificate precis Managementul acestora se recomandă a fi realizat de către intraprenori care au întreaga responsabilitatea pentru aceste module 1 idem, pag 73-74 1 idem, pag 73-74 Intraprenoriatul (de exemplu: o secţie de producţie sau de asamblare, un depozit, o unitate de transport special) b) Separarea sau autonomizarea unor părţi din cadrul organizaţiilor şi asigurarea managementul acestora de către una sau mai multe persoane care iniţiază proiecte intraprenoriale pe bază de contract de management Această formă de intraprenoriat se recomandă să se utilizeze pentru acele “părţi” din cadrul unor organizaţii mari care constituie o funcţiune distinctă (de exemplu: producţie, de resurse umane, de cercetare, financiar-contabilă) sau chiar o activitate, dacă specificul domeniului îi conferă o “dimensiune” relevantă (de exemplu: aprovizioare, vânzare, marketing, atelierele sau secţiile de cercetare, prototipuri, serie mică, asigurarea curăţeniei, protocolul, cantina, contabilitatea, analiza economică, pregătirea salariaţilor) c) Constituirea de incubatoare de afaceri Acestă formă de intraprenoriat se referă la constituirea de incubatoare de afaceri ca unităţi intraprenoriale, dar şi la activitatea propriu-zisă a acestora, de a genera crearea altor entităţi care pot avea statutul de intrapriză În prima situaţie incubatorul de afaceri asigură de fapt “intrapre- noriatul marginal”1 acest tip de intrapriză nefiind în mod substanţial diferit din punct de vedere constitutiv de nici un alt tip de unitate intraprenorială În cea de-a doua situaţie incubatorul de afaceri este cel care pregăteşte alte subdiviziuni organizatorice din firma-mamă să devină unităţi intraprenoriale, iar rezultatul generat este de un alt tip, “intraprenoriatul de bază”2 În plus, acesta poate oferi şi alte tipuri de servicii: închirieri de spaţii pentru pornirea şi extinderea afacerilor, servicii administrative, consultanţă 1 idem, pag 73-74 MANAGEMENT INTRAPRENORIAL Concepte Studiu de caz manage-rială, formare profesională, marketing, promovare, furnizare de informaţii necesare dezvoltării afacerilor, etc d) Crearea de parcuri industriale Această formă de intraprenoriat este generată după părerea noastră de precedenta Parcul industrial poate asigura el însuşi un intraprenoriat mixt, de exploatare şi de investiţii, reunind intrapriză “creată” cu un incubator de afaceri Ca intraprenoriat de exploatare, parcul industrial poate grupa mai multe intraprize construite în cadrul diverselor organizaţii de dimensiuni mari Chiar dacă aceste organizaţii au profil diferit de activitate, în cadrul parcului industrial, intraprizele îşi pot dezvolta relaţii contractuale şi între ele, nu doar cu firmele mamă în cadrul cărora s-au constituit Ca intraprenoriat de investiţii, parcul industrial se transpune el insuşi în “incubator”, oferind potenţialilor investitori - intraprenori o posibilitate de a se asocia cu o altă intrapriză în activitatea din ce în ce mai coerentă şi mai completă a parcului industrial 2 idem, pag 73-74 Intraprenoriatul Referinţe bibliografice 1 Drucker, P Inovaţia şi sistemul antreprenorial, Editura Enciclopedică, Bucureşti, 1993 2 Koenig, G Management stratégique – vision, manoeuvres, tactiques, Editions Nathan, Paris, 1993 3 Ionescu, Gh Gh Cultura afacerilor Modelul american, Editura Economică, Bucureşti, 1997 4 Nicolescu, O Managementul întreprinderilor mici şi mijlocii, Editura Economică, 2001 5 Wanscoor, E Dynamique entrepreneuriale et l’organisation des firmes: de l’entrepreneur à l’intrapreneur, teză de doctorat, Université Lille, 1992 